S-699/2023

Mál þetta, sem var tekið til dóms 18. apríl 2023, en endurupptekið og dómtekið á ný þann 17. maí 2023, höfðaði lögreglustjórinn á Suðurnesjum með ákæru 8. mars 2023 á hendur J-kk-þgf Þ-kk-þgf E-kk-þgf, kt. 000000- 0000, [...]:

,, fyrir brot á umferðarlögum með því að hafa laugardaginn 14. janúar 2023 ekið bifreiðinni [...] eftir Hringbraut, móts við Aðalgötu í Reykjanesbæ, sviptur ökuréttindum og undir áhrifum ávana- og fíknefna (í blóði mældist amfetamín 290 ng/ml og tetrahýdrókannabínól 21 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 101. gr. umferðarlaga nr. 77/2019.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 18. apríl sl. og játaði brot sín án undandráttar.

Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur [...] og hefur samkvæmt framlögðu sakavottorði dagsett 19. apríl 2023 margsinnis sætt refsingu vegna brota á umferðarlögum nr. 50/1987. Við ákvörðun refsingar í máli þessu verður litið til þess að á kærði gekkst undir greiðslu tveggja 60.000 króna sekta hjá sýslumanninum í Keflavík með tveimur sektargerðum dags. 5. nóvember 2003 fyrir akstur sviptur ökurétti. Með viðurlagaákvörðun þann 25. febrúar 2004 var ákærða gert að greiða 130.000 króna sekt og að þola tólf mánaða ökuréttarsviptingu vegna ölvunaraksturs. Þá var ákærði dæmdur til greiðslu sektar að fjárhæð 800.000 krónur og til þess að þola 4 ára og 6 mánaða ökuréttarsviptingu vegna aksturs undir áhrifum áfengis og sviptur ökurétti. Þá var ákærði dæmdur í eins mánaðar fangelsi með dómi 26. nóvember 2004 fyrir akstur sviptur ökurétti. Með dómi 12. október 2005 var ákærði dæmdur í tveggja mánaða fangelsi fyrir akstur sviptur ökurétti og hraðakstur. Ákærði var dæmdur í 45 daga fangelsi, skilorðs bundið til þriggja ára, fyrir fíkniefnalagabrot með dómi 12. apríl 2006. Með dómi 24. apríl 2006 var ákærði dæmdur í þriggja mánaða fangelsi, skilorðsbundið til tveggja ára, fyrir þjófnaðarbrot. Ákærði var dæmdur í fjögurra mánaða fangelsi með dómi 15. desember 2006 fyrir akstur sviptur ökurétti og hraðakstur. Með dómi 15. október 2007 var ákærði dæmdur í sex mánaða fangelsi og sviptur ökurétti ævilangt, meðal annars fyrir akstur sviptur ökurétti, akstur undir áhrifum áfengis og akstur undir áhrifum ávana- og fíkniefna. Með dómnum voru áðurnefndir skilorðsdómar frá 12. apríl 2006 og 24. apríl 2006 dæmdir upp og ákærða gerð refsing í einu lagi samkvæmt 60. gr. almennra hegningarlaga. Ákærði var dæmdur í fimm mánaða fangelsi og ævilöng ökuréttarsvipting hans var áréttuð með dómi 18. nóvember 2008 fyrir akstur undir áhrifum ávana- og fíkniefna. Með dómi 4. júlí 2012 var ákærði dæmdur í 60 daga fangelsi fyrir að aka bifreið sviptur ökurétti. Ákærði var dæmdur í eins mánaðar fangelsi fyrir akstur sviptur ökurétti með dómi 5. október 2012. Brotið framdi ákærði fyrir uppkvaðningu fyrrnefnds dóms frá 4. júlí 2012, og var ákærða því gerður hegningarauki samkvæmt 78. gr. almennra hegningarlaga. Ákærði var dæmdur í sjö mánaða fangelsi og ævilöng ökuréttarsvipting hans var áréttuð með dómi 19. febrúar 2013 fyrir akstur sviptur ökurétti og undir áhrifum ávana- og fíkniefna. Ákærða var veitt reynslulausn 2. ágúst 2014 í eitt ár á eftirstöðvum refsingar 150 daga samkvæmt fyrrnefndum dómum frá 4. júlí 2012, 5. október 2012 og 19. febrúar 2013. Ákærða var með dómi dags. 3. desember 2018 gert að sæta fangelsi í 12 mánuði og að þola ævilanga ökuréttarsviptingu vegna aksturs sviptur ökuréttindum og undir áhrifum ávana- og fíkniefna. Loks var ákærða gert með dómi þann 9. september 2019 gert að sæta 20 mánaða fangelsis og að þola ævilanga ökuréttarsviptingu meðal annars fyrir akstur undir áhrifum ávana- og fíkniefna og akstur sviptum ökuréttindum, en um var að ræða hegningarauka að hluta. Að öðru leyti en að framan greinir hefur sakaferill ákærða ekki áhrif við ákvörðun refsinga í máli þessu. Samkvæmt framsögðu telst brot ákærða er varðar akstur undir áhrifum ávana- og fíkniefna nú ítrekað í áttunda sinn og brot ákærða er varðar akstur sviptur ökuréttindum nú ítrekað í ellefta sinn.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 15 mánuði. Ekki er tilefni til þess að skilorðsbinda refsinguna.

Með vísan til lagáakvæða í ákæru er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar sem nemur samtals 329.475 krónum. Um er að ræða kostnað vegna blóðtökuvottorðs, blóðsýnatöku og rannsóknar Háskóla Íslands á blóðsýnum og þóknun skipaðs verjanda ákærða S-kk-ef A-kk-ef S-kk-ef lögmanns, sem þykir hæfilega ákveðin með hliðsjón af eðli og umfangi málsins 1 50.660 krónur að meðtöldum virðisaukaskatti.

Af hálfu ákæruvaldsins fór Á-kk-nf J-kk-nf aðstoðarsaksóknari með málið. H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

Dómsorð:

Ákærði, J-kk-nf Þ-kk-nf E-kk-nf, sæti fangelsi í 15 mánuði.

Ákærði er sviptur ökurétti ævilangt.

Ákærði greiði 329.475 krónur í sakarkostnað, þar með talda þóknun skipaðs verjanda síns, S-kk-ef A-kk-ef S-kk-ef, 15 0.660 krónur.

H-kvk-nf B-kvk-nf R-kvk-nf